ງານວາງສະແດງ “ຊຸດອາພອນສະໄໝເຈົ້າຊີວິດ ຫງວຽນ” - ການສັງເກດລວມກ່ຽວກັບຊຸດອາພອນພະລາສະວັງໃນເມື່ອກ່ອນ
ຕອນບ່າຍວັນທີ 27 ມິຖຸນາ, ຢູ່ສູນສິລະປະ ເລບາດາງ ຂຶ້ນກັບຫໍພິພິຕະພັນ ວິຈິດສິນ ເຫ້ວ ໄດ້ດຳເນີນງານວາງສະແດງ “ຊຸດອາພອນສະໄໝເຈົ້າຊີວິດ ຫງວຽນ”. ງານວາງສະແດງໄດ້ຈັດຂຶ້ນໃນສັບປະດາ Festival ເຫ້ວ 2022.
ງານວາງສະແດງລວມມີ 3 ຫົວຂໍ້: ຊຸດອາພອນລາດຊະວົງ; ຊຸດອາພອນ ເຈົ້ານາຍ, ທະຫານ; ຊຸດອາພອນຜູ້ເສັງໄດ້ຄະແນນສູງສຸດ. ດ້ວຍເອກະສານ, ພາບຖ່າຍ, ວັດຖຸພັນ, ຊຸດອາພອນໃນປະຊາຊົນທຸກຊັ້ນຄົນໃນສະໄໝເຈົ້າຊີວິດ ຫງວຽນ ກວ່າ 120 ຢ່າງ. ລະບອບຊຸດອາພອນເຊິ່ງສະໄໝເຈົ້າຊີວິດ ຫງວຽນ ໄດ້ວາງອອກຂໍ້ກຳນົດທີ່ເຄັ່ງຄັດສຳລັບແຕ່ລະຂັ້ນໃນສັງຄົມ.
ທ່ານນາງ ດິງທິຮ່ວາຍຈາຍ, ຫົວໜ້າຫໍພິພິຕະພັນວິຈິດສິນ ເຫ້ວ, ໃຫ້ຮູ້ວ່າ: “ຊຸດອາພອນສະໄໝເຈົ້າຊີວິດ ຫງວຽນ ເຂັ້ມຂຸ້ນໄປດ້ວຍລັກສະນະປະຫວັດສາດ ແລະ ມີຄວາມໝາຍໃຫຍ່ຫຼວງກ່ຽວກັບວັດທະນະທຳ, ພ້ອມທັງແມ່ນມໍລະດົກ ທີ່ເປັນເອກະລັກສະເພາະຂອງຊາດ ຫວຽດນາມ. ຜ່ານງານວາງສະແດງ, ພວກຂ້າພະເຈົ້າປາດຖະໜາຢາກນຳມາໃຫ້ມະຫາຊົນການສັງເກດລວມກ່ຽວກັບຊຸດອາພອນພະລາຊະວັງສະໄໝເຈົ້າຊີວິດ ຫງວຽນ. ມີຄວາມຮູ້ຢ່າງເລິກເຊິ່ງ ກວ່າກ່ຽວກັບຊຸດອາພອນພະລາຊະວັງສະໄໝເຈົ້າຊີວິດ ຫງວຽນ, ຈາກນັ້ນ, ປະກອບສ່ວນເຊີດຊູ, ອະນຸລັກຮັກສາ ແລະ ເສີມຂະຫຍາຍ ຈຸດຄວາມງາມ ທີ່ເປັນເອກະລັກສະເພາະຂອງຊຸດອາພອນພະລາຊະວັງຂອງ ຫວຽດນາມ”.
ງານວາງສະແດງ “ຊຸດອາພອນສະໄໝເຈົ້າຊີວິດ ຫງວຽນ” ເປີດປະຕູຮອດ ວັນທີ 7 ກໍລະກົດ 2022.
ບູນມີ